b'\n_START_ARTICLE_\nJai Ho\n_START_SECTION_\nDainos informacija\n_START_PARAGRAPH_\n\xe2\x80\x9eJai Ho\xe2\x80\x9c buvo pirmiausiai skirtas kitam ind\xc5\xb3 filmui \xe2\x80\x9eYuvvraaj\xe2\x80\x9c, ta\xc4\x8diau filmo re\xc5\xbeisierius Subhash Ghai man\xc4\x97, jog tai netinkama daina aktoriui Zayed Khan atlikti. A. R. Rahman atskleid\xc4\x97, jog Ghai dainoje pasi\xc5\xabl\xc4\x97 naudoti \xc5\xbeod\xc5\xbeius Jai Ho. Po pasirodymo filme \xe2\x80\x9eL\xc5\xab\xc5\xa1nyno milijonierius\xe2\x80\x9c daina buvo nominuota keliuose apdovanojimuose, kaip kad Broadcast Film Critics Association apdovanojimuose, 2008\xc2\xa0m. Satellite apdovanojimuose ir 2008\xc2\xa0m. Hiustono film\xc5\xb3 kritik\xc5\xb3 bendruomen\xc4\x97s apdovanojimuose. 2009\xc2\xa0m. daina peln\xc4\x97 \xe2\x80\x9eOskar\xc4\x85\xe2\x80\x9c kategorijoje \xe2\x80\x9eGeriausia originali daina filme\xe2\x80\x9c._NEWLINE_Dainos \xc5\xbeod\xc5\xbeiai daugiausiai hindi kalbos, urdu ir punjabi kalba ir yra keletas \xc5\xbeod\xc5\xbei\xc5\xb3 ispan\xc5\xb3 kalba. Pasak Rahman, \xe2\x80\x9eJai Ho\xe2\x80\x9c yra \xe2\x80\x9ekaip vizija, kai visas pasaulis \xc5\xa1ven\xc4\x8di\xc4\x85 pergal\xc4\x99\xe2\x80\x9c._NEWLINE_Sukhwinder Singh yra pagrindinis i\xc5\xa1 keturi\xc5\xb3 daininink\xc5\xb3. Vijay Prakash dainuoja auk\xc5\xa1tas \xe2\x80\x9eJai Ho\xe2\x80\x9c vietas. Mahalakshmi Iyer dainuoja urdu kalbos \xc5\xbeod\xc5\xbeius, o Tanvi Shah dainuoja ispan\xc5\xb3 kalbos \xc5\xbeod\xc5\xbeius._NEWLINE_2009\xc2\xa0m. kov\xc4\x85 nor\xc4\x97dama pa\xc4\xafvairinti savo rinkim\xc5\xb3 kampanij\xc4\x85, Indijos valdan\xc4\x8dioji Kongreso partija nusipirko teises \xc4\xaf \xe2\x80\x9eJai Ho\xe2\x80\x9c. Muzikos kompanija, kuriai priklauso \xc5\xa1i daina, gavo daugiau nei 200 000 JAV JAV doleri\xc5\xb3 u\xc5\xbe panaudojim\xc4\x85. Yra nufilmuotas video \xc5\xa1iai dainos versijai._NEWLINE_Dainos originalas peln\xc4\x97 s\xc4\x97km\xc4\x99 Billboard topuose. Daina pasiek\xc4\x97 #8 viet\xc4\x85 \xe2\x80\x9eTop Digital Track\xe2\x80\x9c tope.\n_START_SECTION_\nVaizdo klipas\n_START_PARAGRAPH_\nVaizdo klipo premjera \xc4\xafvyko 2009\xc2\xa0m. kovo 13 d. Klipas atkuria momentus i\xc5\xa1 filmo \xe2\x80\x9eL\xc5\xab\xc5\xa1nyno milijonierius\xe2\x80\x9c. Klipas nufilmuotas Tramway Museum gele\xc5\xbeinkelio stotyje Vienoje, Austrija. Klipo re\xc5\xbeisierius Thomas Kloss. Daina buvo nominuota 2009\xc2\xa0m. MTV Video Music Awards.\n_START_SECTION_\nPasirodymas topuose\n_START_PARAGRAPH_\nDaina debiutavo topuose Billboard Hot 100 ir Canadian Hot 100 100-oje pozicijoje. Kit\xc4\x85 savait\xc4\x99 Hot 100 tope i\xc5\xa1 100 vietos \xc4\xaf 15 pateko d\xc4\x97l \xe2\x80\x9eJai Ho\xe2\x80\x9c pardavim\xc5\xb3, kurie siek\xc4\x97 103 000 kopij\xc5\xb3 bei 27 000 parduot\xc5\xb3 \xe2\x80\x9eDolls\xe2\x80\x9c versijos kopij\xc5\xb3. Daina taip pat t\xc4\x85 savait\xc4\x99 debiutavo Pop 100 tope 20-oje pozicijoje. _NEWLINE_Canadian Hot 100 tope daina pasiek\xc4\x97 2009\xc2\xa0m. kovo 13 d. #5 viet\xc4\x85. Jungtin\xc4\x97s Karalyst\xc4\x97s tope UK Singles Chart daina \xc4\xaf\xc5\xbeeng\xc4\x97 \xc4\xaf top\xc4\x85 20-oje pozicijoje, ir po dviej\xc5\xb3 savai\xc4\x8di\xc5\xb3 daina pasiek\xc4\x97 tre\xc4\x8di\xc4\x85j\xc4\x85 viet\xc4\x85. Tai \xc5\xa1e\xc5\xa1tasis Dolls top 3-tuko singlas \xc5\xa1ioje \xc5\xa1alyje. Australijoje singlas debiutavo auk\xc5\xa1toje de\xc5\xa1imtoje vietoje ARIA tope, ir v\xc4\x97liau pasiek\xc4\x97 auk\xc5\xa1\xc4\x8diausi\xc4\x85 #1 viet\xc4\x85. Tai antrasis \xe2\x80\x9eThe Dolls\xe2\x80\x9c pirmos vietos singlas \xc4\x8dia._NEWLINE_Europoje daina taip pat pasiek\xc4\x97 populiarum\xc4\x85. Eurochart Hot 100 Singles tope daina pasiek\xc4\x97 antr\xc4\x85j\xc4\x85 pozicij\xc4\x85. #2 viet\xc4\x85 daina tenkinosi ir Naujosios Zelandijos tope RIANZ, Italijos tope FIMI bei Rumunijoje. \xc5\xa0is singlas pasiek\xc4\x97 pirm\xc4\x85j\xc4\x85 viet\xc4\x85 Suomijoje, Graikijoje, Airijoje bei Turkijoje.'